Edo State Taskforce Against Human Trafficking (ETAHT)

Edo State Task Force Against Human Trafficking (ETAHT) jẹ́ àjọ-agbófinró orílẹ̀ èdè Nigeria tí ìjọba Ìpínlẹ̀ Edó gbé kalẹ̀ láti dènà kíkó ọmọ ènìyàn lọ sókè òkun lọ́nà àìtọ́ pẹ̀lú àwọn orúkọ burúkú tí ó pèlé e ní ìpínlè náà. Ní báyìí, àwọn Ìpínlẹ̀ mìíràn bí i; Oǹdó, Ọ̀yọ́, Èkó, Enugu, Ekiti àti bẹ́ẹ̀ bẹ́ẹ̀ lọ tí wo àwòkọ́ṣe Ìpínlẹ̀ Edo láti dá àjọ agbófinró lórí ìwà ìbàjẹ́ kíkó ọmọ ènìyàn ròkè òkun lọ́nà àìtọ́ sílẹ̀.. Ọ̀jọ̀gbọ́n Yinka Omirogbe, ọ̀gá-àgbà àwọn adájọ́ àti Kọmíṣọ́nnà fún ètò ìdájọ́ ní Ìpínlẹ̀ Edo ni Alága àjọ-agbófinró náà. Lọ́dún 2017, Gómìnà Godwin Obaseki ṣe ìfilọ́lẹ̀ àjọ-agbófinró tó ń tako kiko ọmọ ènìyàn ròkè òkun lọ́nà àìtọ́ ní ìpínlè náà. Wọ́n ṣe ìfilọ́lẹ̀ àwọn ọmọ ẹgbẹ́ àjọ náà nílé ìṣèjọba Ìpínlẹ̀ Ẹdó ní Ìlú Benin, tí ó jẹ́ olú-ìlú Ìpínlẹ̀ náà.   Àjọ Edo Task Force Against Human Trafficking ni a gbọ́ pé ó ti gba àwọn arìnrìn-àjò lọ́nà àìtọ́ tó tó 5,619 padà láti orílẹ̀ èdè Libya, tí wọ́n ń gbìyànjú láti ròkè òkun sí ilẹ̀ Europe láti ọdún 2017 títí asiko yìí . 

Wọ́n dá àjọ-agbofinro yìí sílẹ̀ pẹ̀lú aṣojú láti àjọ agbófinró lorisirisi, àwọn àjọ tí kìí ṣe tí ìjọba NGOs, àjọ NAPTIP MDAS, àjọ àwọn ẹ̀sìn gbogbo.

 Àwọn Àfojúsùn 
Láti fòpin sí òwò-ẹrú ìgbàlódé tí wọ́n ń pè ní Kíkó àwọn ọmọ ènìyàn ròkè òkun lọ́nà àìtọ́, àti rí i pé wọ́n ran àwọn ènìyàn tí wọ́n gbà padà láti gbé ìgbé ayé tó dára láwùjọ.

 Àwọn èròǹgbà 

 Láti ṣe àdínkù sí ìṣòro àti ọ̀ràn kíkó ọmọ ènìyàn ròkè òkun lọ́nà àìtọ́ ní Ìpínlẹ̀ Ẹdo. 
 Láti ran àwọn tí wọ́n lùgbàdì ìwà burúkú yìí láti di ènìyàn tó dára padà láwùjọ ní Ìpínlẹ̀ Edo 
 Láti ṣe ìwádìí àti ìgbé lárugẹ àwọn ọgbọ́n-inú láti gbégi dínà ìwà ọ̀daràn yìí ní Ìpínlè Edo 
 Láti ni ìbáṣepọ̀ tó dára pẹ̀lú àwọn àjọ mìíràn pẹ̀lú èròǹgbà láti gbégi dínà ìwà ọ̀daràn yìí ní Ìpínlẹ̀ Edo 

 Àwọn ọmọ ẹgbẹ́ 

 Professor (Mrs) Yinka Omorogbe  -  Alága àjọ-agbofinro 
 Barr. Mrs Abieyuwa Oyemwense  -   Akọ̀wé

 Àwọn Alábáṣepọ̀ àti Alájọṣe 

 International Centre for Migration Policy Development (ICMPD)
 ActionAid
 United Nations High Commissioner for Refugees (UNHCR)
 Italian Police
 Girls' Power Initiative (GPI)
 Pathfinders justice initiative
 International Organization for Migration (IOM)

Àwọn Ìtọ́kasí